1.  โครงสร้างองค์กร ณ 31 ธันวาคม 2552

[]

2.  โครงสร้างการจัดการ

โครงสร้างกรรมการมี 3 ชุด ประกอบด้วยคณะกรรมการบริษัท คณะกรรมการบริหาร
และคณะกรรมการตรวจสอบมีรายละเอียดดังนี้

9.2.1 คณะกรรมการบริษัท

ณ 31 ธันวาคม 2552 คณะกรรมการบริษัท ประกอบด้วยกรรมจำนวน 11 ท่าน ดังนี้

+------+-----------------+-------------+-----------------------------+
| ลำดับ | รายชื่อ           |             | ตำแหน่ง                      |
+------+-----------------+-------------+-----------------------------+
| 1.   | นายชัยศิลป์        | แต้มศิริชัย     | ประธานกรรมการกรรมการผู้จัดการ  |
+------+-----------------+-------------+-----------------------------+
| 2.   | นายประสงค์       | ศรีธรรัตน์กุล   | กรรมการรองกรรมการผู้จัดการ     |
+------+-----------------+-------------+-----------------------------+
| 3.   | นายปราโมทย์      | ศิวรักษ์       | กรรมการรองกรรมการผู้จัดการ     |
+------+-----------------+-------------+-----------------------------+
| 4.   | นายพรศิลป์        | แต้มศิริชัย     | กรรมการ                     |
+------+-----------------+-------------+-----------------------------+
| 5.   | นายพิชัย          | นิธิวาสิน      | กรรมการ                     |
+------+-----------------+-------------+-----------------------------+
| 6.   | นายธนา          | เสนาวัฒนกุล   | กรรมการ                     |
+------+-----------------+-------------+-----------------------------+
| 7.   | นายเกรียงไกร     | บุญกิตติเจริญ   | กรรมการ                     |
+------+-----------------+-------------+-----------------------------+
| 8.   | พลเอก วาภิรมย์    | มนัสรังษี      | ประธานกรรมการตรวจสอบ        |
+------+-----------------+-------------+-----------------------------+
| 9.   | นายเพรียว        | ลิมป์ศิริพันธ์    | กรรมการตรวจสอบ              |
+------+-----------------+-------------+-----------------------------+
| 10.  | นายประยูร        | วิเวชภูวนนท์   | กรรมการตรวจสอบ              |
+------+-----------------+-------------+-----------------------------+
| 11.  | นายการุณ         | กิตติสถาพร    | กรรมการตรวจสอบ              |
+------+-----------------+-------------+-----------------------------+

เลขานุการบริษัท : นางสาวปรางทิพย์ ศิวรักษ์

อำนาจหน้าที่ของคณะกรรมการบริษัท

คณะกรรมการมีอำนาจหน้าที่และความรับผิดชอบในการจัดการบริษัท ให้เป็นไปตามกฎหมาย
วัตถุประสงค์และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท
โดยสรุปอำนาจหน้าที่และความรับผิดชอบที่สำคัญได้ดังนี้

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดรอบระยะเวลาบัญชีของบริษัท

2.  จัดให้มีการประชุมคณะกรรมการอย่างน้อย 3 เดือนต่อครั้ง

3.  จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
    ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    โดยอยู่ภายใต้การควบคุมของคณะกรรมการหรืออาจมอบอำนาจ
    เพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้น
    ๆ ได้เมื่อเห็นสมควร ทั้งนี้ คณะกรรมการอาจมอบอำนาจให้ คณะกรรมการบริหาร
    มีอำนาจหน้าที่ในการปฏิบัติงานต่าง ๆ
    โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
    ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหารสามารถพิจารณาและอนุมัติรายการที่คณะกรรมการบริหารหรือบุคคลที่อาจมีความขัดแย้งมีส่วนได้เสีย
    หรือมีความขัดแย้งทางผลประโยชน์อื่นใดทำกับบริษัทหรือบริษัทย่อย
    ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการพิจารณาและอนุมัติไว้แล้ว

5.  กำหนดเป้าหมาย แนวทาง นโยบาย แผนงานและงบประมาณของบริษัท
    ควบคุมกำกับดูแลการบริหารและการจัดการของคณะกรรมการบริหาร
    ให้เป็นไปตามนโยบายที่ได้รับมอบหมาย เว้นแต่ในเรื่องดังต่อไปนี้
    คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ อันได้แก่
    เรื่องที่กฎหมายกำหนดให้ต้องได้รับมติอนุมัติจากที่ประชุม ผู้ถือหุ้น เช่น การเพิ่มทุน การลดทุน
    การออกหุ้นกู้ การขายหรือโอนกิจการของบริษัท ทั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัทการแก้ไขหนังสือบริคณห์สนธิหรือข้อบังคับ
    เป็นต้น นอกจากนี้
    คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ อาทิเช่น การทำรายการที่เกี่ยวโยงกัน
    และการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

6.  พิจารณาโครงสร้างการบริหารงาน แต่งตั้งคณะกรรมการบริหาร ประธานกรรมการบริหาร
    และคณะกรรมการอื่นตามความเหมาะสม

7.  ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

8.  กรรมการจะต้องไม่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
    หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน
    หรือบริษัทอื่นที่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

9.  กรรมการต้องแจ้งให้บริษัททราบโดยไม่ชักช้า
    หากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้น
    หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

9.2.2 คณะกรรมการบริหาร

ณ 31 ธันวาคม 2552 คณะกรรมการบริหาร ประกอบด้วยผู้บริหาร 3 ท่าน ดังนี้

+----------------+--------------+-------------------------------------+
| รายชื่อ          |              | ตำแหน่ง                              |
+----------------+--------------+-------------------------------------+
| 1. นายชัยศิลป์    | แต้มศิริชัย      | กรรมการผู้จัดการ                       |
+----------------+--------------+-------------------------------------+
| 2. นายประสงค์   | ศรีธรรัตน์กุล    | รองกรรมการผู้จัดการ                    |
+----------------+--------------+-------------------------------------+
| 3. นายปราโมทย์  | ศิวรักษ์        | รองกรรมการผู้จัดการ                    |
+----------------+--------------+-------------------------------------+

ขอบเขต หน้าที่ ความรับผิดชอบ ของคณะกรรมการบริหาร

คณะกรรมการบริหารมีอำนาจ หน้าที่
และความรับผิดชอบในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
กำหนดนโยบาย แผนธุรกิจ งบประมาณ โครงสร้างการบริหารงาน และอำนาจการบริหารต่าง ๆ
ของบริษัท หลักเกณฑ์ในการดำเนินธุรกิจให้สอดคล้องกับสภาพเศรษฐกิจ
เพื่อเสนอให้ที่ประชุมคณะกรรมการของบริษัทพิจารณาและอนุมัติ และ/หรือ ให้ความเห็นชอบ
รวมตลอดถึงการตรวจสอบและติดตามผลการดำเนินงานของบริษัทตามนโยบายที่กำหนด
โดยสรุปอำนาจหน้าที่และความรับผิดชอบที่สำคัญได้ดังนี้

1.  ดำเนินกิจการและบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่ง และมติของที่ประชุมคณะกรรมการ และ/หรือ
    มติที่ประชุมผู้ถือหุ้นของบริษัททุกประการ

2.  พิจารณากำหนดนโยบาย ทิศทาง และกลยุทธ์ การดำเนินธุรกิจของบริษัท กำหนดแผนการเงิน
    งบประมาณ การบริหารทรัพยากรบุคคล การลงทุนด้านเทคโนโลยีสารสนเทศ การขยายงาน
    การประชาสัมพันธ์
    และควบคุมกำกับดูแลให้การดำเนินงานของคณะทำงานที่แต่งตั้งบรรลุตามเป้าหมาย

3.  พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาและอนุมัติ
    ทั้งนี้ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัทและให้นำเสนอคณะกรรมการบริษัท
    เพื่อทราบในที่ประชุมคราวต่อไป

4.  มีอำนาจพิจารณาอนุมัติ การใช้จ่ายเงินในการดำเนินการ ตามปกติธุรกิจของบริษัท เช่น
    การจัดซื้อทรัพย์สิน การจัดซื้อยานพาหนะ ในวงเงินสำหรับแต่ละรายการไม่เกิน 50 ล้านบาท

5.  อนุมัติการใช้จ่ายเงินลงทุนที่สำคัญ ๆ
    ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
    หรือตามที่คณะกรรมการบริษัทได้เคยมีมติอนุมัติในหลักการไว้แล้ว

6.  มีอำนาจพิจารณาอนุมัติการกู้ยืมเงิน การจัดหาวงเงินสินเชื่อ หรือการออกตราสารหนี้
    รวมถึงการให้หลักประกัน การค้ำประกันเงินกู้หรือสินเชื่อ หรือการขอสินเชื่อใด ๆ ของบริษัท

7.  เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด
    การบริหารงานบุคคล และด้านการปฏิบัติการอื่นๆ

8.  กำหนดโครงสร้างองค์กร อำนาจการบริหารองค์กร รวมถึงการแต่งตั้ง การว่าจ้าง
    การโยกย้าย การกำหนดเงินค่าจ้าง ค่าตอบแทน โบนัสพนักงานระดับผู้บริหาร
    และการเลิกจ้าง

9.  ให้มีอำนาจในการมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใด
    โดยอยู่ภายใต้การควบคุมของคณะกรรมการบริหาร หรืออาจมอบอำนาจเพื่อให้บุคคลดังกล่าว
    มีอำนาจตามที่คณะกรมการบริหารเห็นสมควร
    และภายในระยะเวลาที่คณะกรรมการบริหารเห็นสมควร ซึ่งคณะกรรมการอาจยกเลิก เพิกถอน
    เปลี่ยนแปลง หรือ แก้ไข บุคคลที่ได้รับมอบอำนาจ หรืออำนาจนั้น ๆ ได้เห็นสมควร

10. ดำเนินการอื่นใด ๆ ตามที่คณะกรรมการบริษัทมอบหมายเป็นคราว ๆ ไป

ทั้งนี้ อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้ง
หรือรายการใดที่คณะกรรมการบริหาร หรือบุคคลที่เกี่ยวโยงกันกับคณะกรรมการบริหารมีส่วนได้เสีย
หรือผลประโยชน์ในลักษณะอื่นใดขัดแย้งกับบริษัท หรือบริษัทย่อย
ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ และ/หรือ
ที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

9.2.3 คณะกรรมการตรวจสอบ

ณ 31 ธันวาคม 2552 คณะกรรมการตรวจสอบ ประกอบผู้ทรงคุณวุฒิ 4 ท่าน ดังนี้

+-----------------+-----------+---------------------------------------+
| รายชื่อ           |           | ตำแหน่ง                                |
+-----------------+-----------+---------------------------------------+
| 1. พลเอก วาภิรมย์ | มนัสรังษี    | ประธานกรรมการตรวจสอบ                  |
+-----------------+-----------+---------------------------------------+
| 2. นายเพรียว     | ลิมป์ศิริพันธ์  | กรรมการตรวจสอบ                        |
+-----------------+-----------+---------------------------------------+
| 3. นายประยูร     | วิเวชภูวนนท์ | กรรมการตรวจสอบ                        |
+-----------------+-----------+---------------------------------------+
| 4. นายการุณ      | กิตติสถาพร  | กรรมการตรวจสอบ                        |
+-----------------+-----------+---------------------------------------+

คณะกรรมการตรวจสอบ ของบริษัททั้ง 4 คน
มีความเป็นอิสระตามนิยามความเป็นอิสระของกรรมการอิสระ ดังต่อไปนี้

1.  กรรมการที่ถือหุ้น ไม่เกิน 1% ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม หรือ นิติบุคคลที่อาจมีความขัดแย้ง ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

2.  กรรมการที่ไม่มีส่วนร่วมบริหารงาน / ลูกจ้าง / พนักงาน / ที่ปรึกษาที่ได้รับเงินเดือนประจำ
    / ผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    หรือนิติบุคคลที่อาจมีความขัดแย้ง ในช่วงเวลาที่ดำรงตำแหน่ง และ ช่วงเวลา 2
    ปีก่อนได้รับการแต่งตั้ง

3.  กรรมการที่ไม่มีความสัมพันธ์ทางสายโลหิต หรือ
    โดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็น ผู้บริหารหรือผู้มีอำนาจควบคุมของบริษัทหรือบริษัทย่อย

4. กรรมการที่ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย
บริษัทร่วมหรือนิติบุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็นผู้ถือหุ้นรายใหญ่
กรรมการซึ่งไม่ใช่กรรมการอิสระ หรือผู้บริหาร ของผู้ที่มีความสัมพันธ์ทางธุรกิจกับบริษัท บริษัทใหญ่
บริษัทย่อย บริษัทร่วม หรือนิติบุคคลที่อาจมีความขัดแย้ง ในช่วงเวลาที่ดำรงตำแหน่ง และ ช่วงเวลา
2 ปีก่อนได้รับการแต่งตั้ง ความสัมพันธ์ทางธุรกิจ
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ผู้ขออนุญาตหรือคู่สัญญามีภาระหนี้ที่ต้องชำระต่ออีกฝ่ายหนึ่ง
ตั้งแต่ร้อยละสามของสินทรัพย์ที่มีตัวตนสุทธิของผู้ขออนุญาตหรือตั้งแต่ยี่สิบล้านบาทขึ้นไป
แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์

ในการทำรายการที่เกี่ยวโยงกัน โดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้

ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

5. กรรมการที่ไม่เป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้งสังกัดอยู่ ในช่วงเวลาที่ดำรงตำแหน่ง และ ช่วงเวลา 2
ปีก่อนได้รับการแต่งตั้ง

6. กรรมการที่ไม่เป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
ของผู้ให้บริการทางวิชาชีพนั้นด้วย ในช่วงเวลาที่ดำรงตำแหน่ง และ ช่วงเวลา 2
ปีก่อนได้รับการแต่งตั้ง

7. กรรมการที่ ไม่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานการปฏิบัติของบริษัท ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก และ
    เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของผู้สอบบัญชี โดยคำนึงถึงความน่าเชื่อถือ ความเพียงพอของทรัพยากร
    และปริมาณงานตรวจสอบของสำนักงานตรวจสอบบัญชีนั้น
    รวมทั้งจัดให้มีการประชุมร่วมกับผู้สอบบัญชีโดยไม่มีฝ่ายจัดการ อย่างน้อยปีละ 1 ครั้ง

5.  พิจารณาการเปิดเผยข้อมูลของบริษัท
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ ให้
    เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุและเป็นประโยชน์สูงสุดต่อบริษัท

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารของบริษัทในรายงานสำคัญ ๆ
    ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวควรประกอบด้วยข้อมูลดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
    ครบถ้วน เป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัท

-   เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   ความเห็นเกี่ยวกับรายการที่อาจมีความขัดแย้งทางผลประโยชน์

-   จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

-   ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (charter)

-   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

8.  รายงานการดำเนินงานของคณะกรรมการตรวจสอบให้คณะกรรมการทราบอย่างน้อยปีละหนึ่งครั้ง

9.  มีอำนาจในการดำเนินการตรวจสอบและสอบสวนตามที่จำเป็นในเรื่องต่าง ๆ
    รวมถึงการแสวงหาความเห็นที่เป็นอิสระจากที่ปรึกษาทางวิชาชีพอื่นใด
    เมื่อเห็นว่าจำเป็นด้วยค่าใช้จ่ายของบริษัท
    เพื่อให้การปฏิบัติงานภายใต้หน้าที่ความรับผิดชอบสำเร็จลุล่วงด้วยดี

นอกจากนี้
คณะกรรมการบริษัทมีการกำหนดวาระการดำรงตำแหน่งของกรรมการตรวจสอบของกรรมการตรวจสอบของบริษัท
ดังต่อไปนี้

ก. ประธานกรรมการตรวจสอบ 2 ปี

ข. กรรมการตรวจสอบ 2 ปี

ทั้งนี้ เมื่อครบวาระการดำรงตำแหน่งแล้ว
ประธานกรรมการตรวจสอบและกรรมการตรวจสอบที่พ้นจากตำแหน่งตามวาระอาจได้รับการแต่งตั้งให้กลับเข้าดำรงตำแหน่งได้อีก

9.3 การสรรหากรรมการ กรรมการอิสระ และผู้บริหาร

บริษัท ไม่มีคณะกรรมการสรรหาการเลือกตั้ง คณะกรรมการของบริษัท จะกระทำโดยที่ประชุมผู้ถือหุ้น
ตามหลักเกณฑ์และวิธีการดังนี้

1.  ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียงตามจำนวนหุ้นที่ตนถือ

2.  ในการเลือกตั้งกรรมการบริษัท วิธีการออกเสียงลงคะแนน
    อาจใช้การลงคะแนนเสียงให้แก่ผู้ได้รับการเสนอชื่อเป็นรายบุคคล
    หรือหลายคนในคราวเดียวกันแล้วแต่ที่ประชุมผู้ถือหุ้นจะเห็นสมควร
    แต่ในการออกเสียงลงคะแนนหรือมีมติใด ๆ
    ผู้ถือหุ้นแต่ละคนจะใช้สิทธิตามคะแนนเสียงที่มีอยู่ทั้งหมดตามข้อ 1
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  การออกเสียงลงคะแนนเพื่อการเลือกตั้งกรรมการ จะต้องเป็นไปตามคะแนนเสียงส่วนใหญ่
    หากมีคะแนนเสียงเท่ากัน ให้ผู้ที่เป็นประธานที่ประชุมมีเสียงชี้ขาดเพิ่มขึ้นอีกหนึ่งเสียง

9.4 ค่าตอบแทนของกรรมการและผู้บริหาร

ค่าเบี้ยประชุมและค่าตอบแทนกรรมการ ปี 2552

  ---- ---------------------- ------------------------------ --------------
       รายชื่อคณะกรรมการ        ตำแหน่งในคณะกรรมการ             รวม (บาท)

  1    นาย ชัยศิลป์ แต้มศิริชัย      ประธานกรรมการ                  50,000.00

  2    นาย ประสงค์ ศรีธรรัตน์กุล   กรรมการ                        50,000.00

  3    นาย ปราโมทย์ ศิวรักษ์      กรรมการ                        50,000.00

  4    นาย พรศิลป์ แต้มศิริชัย      กรรมการ                        50,000.00

  5    นาย ธนา เสนาวัฒนกุล      กรรมการ                        50,000.00

  6    นาย พิชัย นิธิวาสิน         กรรมการ                        50,000.00

  7    นาย เกรียงไกร บุญกิตติเจริญ กรรมการ                        50,000.00

  8    พลเอก วาภิรมย์ มนัสรังษี    ประธานกรรมการตรวจสอบ           170,000.00

  9    นาย เพรียว ลิมป์ศิริพันธ์     กรรมการตรวจสอบ                 170,000.00

  10   นาย ประยูร วิเวชภูวนนท์    กรรมการตรวจสอบ                 170,000.00

  11   นายการุณ กิตติสถาพร       กรรมการตรวจสอบ                 170,000.00

                              รวม                            1,030,000.00
  ---- ---------------------- ------------------------------ --------------

รายชื่อผู้บริหารบริษัท ณ 31 ธันวาคม 2552

  ---------- ---------------- --------------- ----------------------------
  ลำดับ       รายชื่อ                            ตำแหน่ง

  1.         นายชัยศิลป์         แต้มศิริชัย         กรรมการผู้จัดการ

  2.         นายประสงค์        ศรีธรรัตน์กุล       รองกรรมการผู้จัดการ

  3.         นายปราโมทย์       ศิวรักษ์           รองกรรมการผู้จัดการ

  4.         นายทวี            เสนาวัฒนกุล       ผู้ช่วยกรรมการผู้จัดการ

  5.         นายพฤทธิ์          สรญาณธนาวุธ      ผู้ช่วยรองกรรมการผู้จัดการ

  6.         นางอังคณา         ก๊กผล            ผู้ช่วยรองกรรมการผู้จัดการ
  ---------- ---------------- --------------- ----------------------------

  ค่าตอบแทนรวมของผู้บริหาร ปี 2552

  ------------------------------------------- ---------------------------
                                              2552

  ค่าตอบแทนรวมของผู้บริหาร (บาท)                  18,049,970

  จำนวนผู้บริหาร (ราย)                           6

  รูปแบบค่าตอบแทนที่เป็นตัวเงิน                      เงินเดือน และโบนัส

  รูปแบบค่าตอบแทนอื่น                             รถประจำตำแหน่ง
  ------------------------------------------- ---------------------------

9.5 การกำกับดูแลกิจการ

บริษัทได้ปฏิบัติตามหลักการกำกับดูแลกิจการที่ดีสำหรับบริษัทจดทะเบียนซึ่งเป็นไปตามแนวทางของตลาดหลักทรัพย์แห่งประเทศไทย
บริษัทได้ดำเนินการตามแนวทางปฏิบัติที่สำคัญสรุปได้ดังนี้

สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

1.  บริษัทมีการให้ข้อมูล วัน เวลา สถานที่ และวาระการประชุม
    ตลอดจนข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ ผู้ถือหุ้นเป็นการล่วงหน้า
    โดยได้ส่งหนังสือนัดเชิญประชุม และเอกสารประกอบ
    ให้ผู้ถือหุ้นได้พิจารณาเป็นการล่วงหน้าไม่น้อยกว่า 7 วัน
    และในการประชุมสามัญผู้ถือหุ้นประจำปี 2552
    บริษัทมีการเผยแพร่ข้อมูลประกอบการประชุมล่วงหน้าผ่านเว็บไซต์ของบริษัท
    โดยข้อมูลจะเหมือนกับข้อมูลที่บริษัทจะจัดส่งให้ผู้ถือหุ้นในรูปแบบเอกสารหนังสือเชิญประชุมไว้ในเว็บไซต์ของบริษัท
    เพื่อเปิดโอกาส ให้ผู้ถือหุ้นได้มีเวลาศึกษาข้อมูลก่อนได้รับข้อมูลในรูปแบบเอกสาร

2.  ผู้ถือหุ้นสามารถดาวน์โหลดข้อมูลต่างๆ ของบริษัทได้ที่ www.sahamit.co.th
    ซึ่งจะมีข้อมูลทางการเงิน ข้อมูลของบริษัทต่างๆ รวมถึง ข้อมูล ของการประชุม
    ซึ่งจะอำนวยความสะดวกให้ผู้ถือหุ้นและผู้ที่สนใจศึกษาสารสนเทศของบริษัทได้
    อีกทั้งยังสามารถสอบถามข้อมูล เพิ่มเติมได้ผ่านแผนกนักลงทุนสัมพันธ์ทาง Email:
    info@sahamit.co.th

3.  ในหนังสือเชิญประชุม บริษัทแจ้งกฎเกณฑ์และวิธีการในการเข้าร่วมประชุมให้ผู้ถือหุ้นทราบ
    และในกรณีที่ผู้ถือหุ้นไม่สามารถเข้าร่วมประชุมด้วยตนเอง
    บริษัทเปิดโอกาสให้ผู้ถือหุ้นสามารถมอบฉันทะให้กรรมการอิสระ กรรมการบริษัท หรือบุคคลใดๆ
    เข้าร่วมประชุมแทนตนได้โดยใช้หนังสือมอบฉันทะที่ได้จัดส่งไปพร้อมกับหนังสือนัดประชุม
    และผู้ถือหุ้นยังสามารถดาวน์โหลดหนังสือมอบฉันทะผ่านทางเว็บไซต์ของบริษัทได้อีกด้วย
    นอกจากนี้ ยังได้ให้สิทธิแก่ผู้ถือหุ้นที่เข้าประชุมภายหลังจากได้เริ่มประชุมแล้ว
    มีสิทธิออกเสียงลงคะแนนสำหรับวาระที่อยู่ในระหว่างการพิจารณาและยังไม่ได้มีการลงมติ
    และนับเป็นองค์ประชุมตั้งแต่วาระที่ได้เข้าประชุมและออกเสียงเป็นต้นไป
    เว้นแต่ที่ประชุมผู้ถือหุ้นจะมีความเห็นเป็นอย่างอื่น

4.  บริษัทจัดให้มีการประชุมสามัญผู้ถือหุ้นประจำปี 2552 เมื่อวันที่ 28 เมษายน 2552
    โดยมีกรรมการบริษัททั้ง 11 คนเข้าร่วมประชุม ครบจำนวน
    มีการเปิดโอกาสให้ผู้ถือหุ้นซักถามข้อสงสัยต่างๆ จากกรรมการบริษัท ทั้งนี้
    บริษัทมีนโยบายที่จะไม่มีการลิดรอนสิทธิของผู้ถือหุ้นในการรับรู้สารสนเทศของบริษัท เช่น
    ไม่มีการแจกเอกสารที่มีข้อมูลสำคัญ เพิ่มเติมอย่าง กะทันหัน
    ไม่เพิ่มวาระการประชุมหรือเปลี่ยนแปลงข้อมูลสำคัญ
    ไม่จำกัดสิทธิในการเข้าประชุมของผู้ถือหุ้นที่มาสาย เป็นต้น

5.  บริษัทเปิดโอกาสให้ผู้ถือหุ้นสามารถเสนอวาระการประชุมเป็นการล่วงหน้า
    พร้อมกำหนดหลักเกณฑ์และวิธีการ เช่น ต้องถือหุ้นไม่น้อยกว่า 500,000 หุ้น
    และต้องถือหุ้นต่อเนื่องมาเป็นเวลา 1 ปี
    และต้องมีรายชื่อเป็นผู้ถือหุ้นของบริษัทอยู่ในวันที่เสนอวาระการประชุม
    โดยคณะกรรมการบริษัทจะเป็นผู้พิจารณากลั่นกรองข้อเสนอของผู้ถือหุ้น
    วาระใดที่เห็นว่าสำคัญและเป็นประโยชน์แก่ผู้ถือหุ้นโดยรวม
    คณะกรรมการบริษัทจะบรรจุเป็นวาระการประชุม
    โดยจะแจ้งในหนังสือนัดประชุมว่าเป็นวาระที่กำหนดโดยผู้ถือหุ้น
    หรือนำไปชี้แจงในที่ประชุมสามัญผู้ถือหุ้น ซึ่งในปี 2552
    ไม่มีผู้ใดเสนอวาระการประชุมเป็นการเพิ่มเติม นอกจากนี้ ในปี 2553
    บริษัทเปิดโอกาสให้ผู้ถือหุ้นเสนอวาระการประชุมและเสนอชื่อบุคคลเพื่อเข้ารับการคัดเลือกเป็นกรรมการล่วงหน้า
    และส่งคำถามที่เกี่ยวข้องกับวาระการประชุมถึงคณะกรรมการล่วงหน้าก่อนวันประชุม ผ่านทาง
    info@sahamit.co.th อีกด้วย

6.  ในที่ประชุมสามัญผู้ถือหุ้นประจำปี 2552 ประธานกรรมการได้แจ้งกฎเกณฑ์ที่ใช้ในการประชุม
    วิธีการออกเสียงลงมติให้ผู้ถือหุ้นทราบ
    และมีการเปิดโอกาสให้ผู้ถือหุ้นแสดงความคิดเห็นและซักถามได้ซึ่งมีผู้สนใจซักถามเรื่องเกี่ยวกับงบการเงินและการดำเนินงานของบริษัท
    ส่วนในวาระแต่งตั้งกรรมการ คณะกรรมการได้เปิดโอกาสให้ผู้ถือหุ้นเลือกกรรมการเป็นรายคน
    มีการใช้บัตรลงคะแนนให้ผู้ถือหุ้น กรอกในกรณีที่ไม่เห็นด้วยกับวาระ
    และมีการถ่ายวีดิทัศน์บันทึกภาพและเสียงการประชุม

7.  รายงานการประชุมสามัญผู้ถือหุ้นประจำปี 2552 มีการแสดงรายชื่อกรรมการที่เข้า /
    ไม่เข้าร่วมประชุม ซึ่งมีกรรมการเข้าร่วมประชุมครบ มีคำชี้แจงที่เป็นสาระสำคัญ
    มีคำถามและคำตอบหรือข้อคิดเห็นโดยสรุป วิธีลงคะแนนและวิธีนับคะแนน
    และแสดงมติที่ประชุมที่เป็นคะแนนเห็นด้วย ไม่เห็นด้วย หรืองดออกเสียง
    ของทุกวาระการประชุม และเผยแพร่รายงานการประชุมผ่านทางเว็บไซต์ภายใน 14 วัน

8.  บริษัทมีมาตรการป้องกันกรรมการ ผู้บริหาร
    และพนักงานใช้ข้อมูลภายในเพื่อหาผลประโยชน์แก่ตนเองหรือผู้อื่นในทางมิชอบ (แสดง
    รายละเอียดในหัวข้อ เรื่องการดูแลเรื่องการใช้ข้อมูลภายใน)

9.  บริษัทกำหนดเกณฑ์ข้อบังคับของบริษัทว่ากรรมการบริษัทจะประกอบกิจการ
    หรือเข้าเป็นหุ้นส่วนในห้างหุ้นส่วนสามัญหรือหุ้นส่วน ไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทจำกัดหรือบริษัทมหาชนจำกัดอื่นที่ประกอบกิจการอันมีสภาพ
    อย่างเดียวกันและเป็นการแข่งขันกับกิจการของบริษัทไม่ได้
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง และ
    กรรมการต้องแจ้งให้บริษัททราบโดยไม่ชักช้าหากมีส่วนได้เสียไม่ว่าโดยตรงหรือโดยอ้อมในสัญญาใดๆ
    ที่บริษัททำขึ้นในระหว่างรอบปีบัญชี
    โดยบริษัทส่งเสริมให้มีการเปิดเผยข้อมูลส่วนได้เสียของกรรมการ ผู้บริหาร
    และผู้เกี่ยวข้องต่อคณะกรรมการ ผ่านวาระการประชุมของคณะกรรมการบริษัท
    นอกจากนี้ในกรณีที่มีการพิจารณาวาระที่มีส่วนได้เสียของกรรมการอยู่
    กรรมการหรือผู้บริหารที่มีส่วนได้เสียหรือมีส่วนเกี่ยวข้องไม่มีสิทธิในการออกเสียงในวาระดังกล่าว

บทบาทของผู้มีส่วนได้เสีย

คณะกรรมการบริษัทได้ดำเนินนโยบายและกำกับดูแลธุรกิจของบริษัทด้วยความรับผิดชอบต่อผู้มีส่วนได้เสียทุกฝ่ายเพื่อประโยชน์ร่วมกันอย่างยั่งยืน
ดังนี้

สิทธิของผู้ถือหุ้น : ตามที่ได้กล่าวไว้ในหัวข้อ
“สิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน”

สิทธิของพนักงาน : พนักงานของบริษัททุกระดับชั้น ไม่มีการแบ่งแยกเชื้อชาติ ศาสนา
ไม่ว่าเพศหญิงหรือชาย โดยพนักงานทุกคนต่างมีสิทธิเท่าเทียมกันและได้รับการปฏิบัติอย่างเสมอภาค
มีสิทธิได้รับค่าตอบแทนที่เป็นธรรม และสวัสดิการตามตำแหน่งหน้าที่ที่พึงได้โดยไม่เลือกปฏิบัติ
นอกจากนั้นยังให้ความสำคัญกับการรักษาสุขภาพความปลอดภัยและสภาพแวดล้อมในการทำงาน
และสนับสนุนพัฒนาความสามารถการทำงานระดับมืออาชีพอย่างต่อเนื่อง

สิทธิของลูกค้า : ความพอใจของลูกค้าเป็นกุญแจสำคัญซึ่งนำไปสู่ความสำเร็จของบริษัทอย่างยั่งยืน
ดังนั้น บริษัทจึงมุ่งมั่นนำเสนอผลิตภัณฑ์และบริการที่มีคุณภาพด้วยราคาที่เป็นธรรม
พร้อมบริการหลังการขายที่รวดเร็วและมีคุณภาพ เพื่อสร้างความพึงพอใจสูงสุดแก่ลูกค้า

สิทธิของคู่ค้า : บริษัทมุ่งมั่นดำเนินธุรกิจกับคู่ค้าอย่างเสมอภาคและเป็นธรรม
โดยคำนึงถึงผลประโยชน์สูงสุดของบริษัท
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย

สิทธิของเจ้าหนี้ : บริษัทมุ่งมันสร้างความไว้วางใจกับเจ้าหนี้ด้วยการบริหารงานอย่างมีจรรยาบรรณ
และปฏิบัติตามเงื่อนไขการกู้ยืมเงิน ข้อตกลงและหน้าที่ที่พึงมีต่อเจ้าหนี้

สิทธิของสังคมและส่วนรวม :
บริษัทดำเนินธุรกิจโดยคำนึงถึงหน้าที่และความรับผิดชอบที่พึงมีต่อประเทศชาติ สังคม และสิ่งแวดล้อม
ตลอดจนขนบธรรมเนียมประเพณีท้องถิ่น
และยึดมั่นเป็นนโยบายที่จะดูแลรักษาสิ่งแวดล้อมและความปลอดภัยจากกิจกรรมของบริษัท
ปฏิบัติตามกฎหมายและข้อบังคับที่เกี่ยวข้องอย่างเคร่งครัด

บริษัทจัดช่องทางให้ผู้มีส่วนได้เสียสามารถติดต่อกับบริษัทได้
ในกรณีที่มีเหตุการณ์ที่ไม่เหมาะสมหรือไม่ถูกต้องเกิดขึ้น
และผู้มีส่วนได้เสียต้องการที่จะให้แก้ไขหรือขอความชัดเจน หรือผู้มีส่วน
ได้เสียต้องการที่จะให้ข้อเสนอแนะต่างๆ
ผู้มีส่วนได้เสียสามารถทำได้โดยผ่านกรรมการตรวจสอบของบริษัท ทาง Email:
ia@sahamit.co.th หรือทางโทรสารไปยังฝ่ายตรวจสอบภายในที่หมายเลข (0) 2295 1020

การเปิดเผยข้อมูลและความโปร่งใส

บริษัทได้คำนึงถึงการได้รับข้อมูลที่ถูกต้อง ครบถ้วน ทันเวลา โปร่งใส การเข้าถึงข้อมูลได้ง่าย
เท่าเทียมกันและความน่าเชื่อถือ โดยบริษัท ได้ดำเนินการ

1.  เปิดเผยข้อมูล แบบแสดงรายการข้อมูลประจำปี (แบบ 56-1) และรายงานประจำปี
    ผ่านช่องทางของตลาดหลักทรัพย์ฯ และผ่านช่องทางเว็บไซต์ของบริษัท www.sahamit.co.th
    นอกจากนี้ในเว็บไซต์ของบริษัท ยังมีการนำเสนอข่าวต่างๆ ที่เกี่ยวข้องกับบริษัท
    เพื่อเป็นข้อมูลในการตัดสินใจ

2.  ในรอบปีที่ผ่านมา บริษัทมิได้ถูกสำนักงาน ก.ล.ต. หรือตลาดหลักทรัพย์ฯ
    ดำเนินการเนื่องมาจากการเปิดเผยข้อมูลไม่เป็นไปตามข้อกำหนด

3.  ในรายงานประจำปี 2552 บริษัทเปิดเผยข้อมูลอำนาจหน้าที่ของคณะกรรมการ
    และคณะกรรมการตรวจสอบ นโยบาย การจ่ายค่าตอบแทนกรรมการ
    นโยบายการกำกับดูแลโดยสรุป นโยบายเกี่ยวกับสิ่งแวดล้อมและสังคม การปฏิบัติตาม
    นโยบายที่กำหนด และจรรยาบรรณธุรกิจ

4.  จัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่ไปกับรายงานของผู้สอบบัญชีในรายงานประจำปี
    ซึ่งมีเนื้อหารับรองการปฏิบัติตามหลักการบัญชี
    และมีการรายงานทางการเงินที่มีข้อมูลถูกต้องครบถ้วนเป็นจริงตามมาตรฐานการบัญชี
    โดยรายงานดังกล่าวลงนามโดยประธานกรรมการและกรรมการผู้จัดการ

5.  ข้อมูลในเว็บไซต์ของบริษัทประกอบด้วย ข้อมูลองค์กร โครงสร้างการถือหุ้น
    โครงสร้างคณะกรรมการ วิสัยทัศน์ / ภารกิจธุรกิจ และ ผลิตภัณฑ์
    นโยบายการกำกับดูแลกิจการและผลการปฏิบัติตามนโยบายที่กำหนด จรรยาบรรณธุรกิจ
    ข้อมูลนักลงทุน รายงานประจำปี งบการเงิน และข่าวสารที่บริษัทเผยแพร่
    โดยมีทั้งภาษาไทยและภาษาอังกฤษ

6.  บริษัทตระหนักถึงความสำคัญในการเปิดเผยข้อมูลสารสนเทศแก่ผู้ลงทุนเพื่อให้ผู้ลงทุนได้รับทราบข้อมูลที่ถูกต้อง
    โปร่งใสและทั่วถึง
    บริษัทจึงจัดให้มีแผนกนักลงทุนสัมพันธ์เพื่อรับผิดชอบติดต่อประสานงานกับผู้ลงทุนและผู้ถือหุ้น
    โดยสามารถติดต่อได้ที่ Email: info@sahamit.co.th หรือ ติดต่อที่ คุณปรางทิพย์ ศิวรักษ์
    โทรศัพท์ 66 (0) 2295 1000-8 ต่อ 1515

ความรับผิดชอบของคณะกรรมการ

1.  โครงสร้างของคณะกรรมการบริษัท ประกอบด้วยกรรมการทั้งสิ้น 11 คน
    ซึ่งเป็นโครงสร้างกรรมการที่เหมาะสมกับขนาดของกิจการ
    ในคณะกรรมการบริษัทมีกรรมการอิสระและกรรมการตรวจสอบจำนวน 4 คน หรือคิด 1 ใน 3
    ของจำนวนกรรมการทั้งหมด ทำให้สามารถถ่วงดุลในการพิจารณาวาระการประชุมต่างๆ ทั้งนี้
    คณะกรรมการบริษัทประกอบด้วยบุคคลซึ่งมีความรู้ความสามารถหลากหลายด้าน เช่น
    ความรู้ความเชี่ยวชาญ เรื่องบัญชี การเงิน การปกครอง การค้าระหว่างประเทศ การผลิต
    การจัดซื้อ และตรวจสอบภายใน เป็นต้น รายละเอียดประวัติ คุณวุฒิ ประสบการณ์ การถือหุ้น
    แสดงในข้อมูลเอกสาร 56-1

2.  บริษัทมีบุคคลที่ดำรงตำแหน่งประธานกรรมการและกรรมการผู้จัดการเป็นบุคคลเดียวกัน
    โดยดำรงตำแหน่งประธานกรรมการเนื่องจากบุคคลดังกล่าวเป็นตัวแทนของกลุ่มผู้ถือหุ้นใหญ่ของบริษัท
    และดำรงตำแหน่งกรรมการผู้จัดการในฐานะผู้บริหารที่ก่อตั้งบริษัท อย่างไรก็ตาม
    ได้มีการระบุและแบ่งแยกอำนาจและหน้าที่ของกรรมการผู้จัดการกับประธานกรรมการไว้อย่างชัดเจน
    และบริษัทยังมีคณะกรรมการบริหารซึ่งประกอบด้วยกรรมการ 3 ท่าน
    ซึ่งมีการถ่วงดุลกันอย่างเหมาะสมจากตัวแทนผู้ถือหุ้นกลุ่มอื่น
    นอกจากนั้นการตัดสินใจและทำรายการที่ไม่เกี่ยวข้องกับการดำเนินธุรกิจทั่วไปของบริษัทนั้นจะนำเรื่องเข้าสู่การพิจารณาของคณะกรรมการบริษัท
    ซึ่งมีกรรมการตรวจสอบจำนวน 4 ท่านเข้าร่วมพิจารณาด้วย

3.  คณะกรรมการตรวจสอบ ประกอบด้วยกรรมการบริษัทที่เป็นกรรมการอิสระ จำนวน 4 คน
    เป็นผู้มีคุณสมบัติตามเกณฑ์ของตลาดหลักทรัพย์แห่งประเทศไทย และกรรมการตรวจสอบ 1 คน
    คือ นายประยูร วิเวชภูวนนท์ เป็นผู้มีความรู้ ความเข้าใจ มีประสบการณ์ด้านบัญชีและการเงิน
    และงานตรวจสอบภายในเป็นอย่างดี ในปี 2552 คณะกรรมการตรวจสอบมีการประชุม 5 ครั้ง
    มีการรายงานผลการปฏิบัติหน้าที่อย่างสม่ำเสมอ
    รวมถึงการรายงานการทำหน้าที่ในรอบปีที่ผ่านมา

4.  คณะกรรมการบริษัทมิได้จัดให้มีกรรมการย่อย คือ คณะกรรมการสรรหาและกำหนดค่าตอบแทน
    และคณะกรรมการบริหารความเสี่ยง เนื่องจากคณะกรรมการบริษัทพิจารณาแล้วเห็นว่า
    ด้วยขนาดกิจการและโครงสร้างองค์กรในปัจจุบันยังไม่มีความจำเป็นต้องตั้งคณะกรรมการย่อยดังกล่าว
    อย่างไรก็ตาม คณะกรรมการบริษัท (ประกอบด้วยกรรมการอิสระจำนวน 4 คน หรือคิดเป็น 1
    ใน 3 ของจำนวนกรรมการทั้งหมด)
    ได้ทำหน้าที่ในกำหนดค่าตอบแทนที่เหมาะสมแก่กรรมการบริษัทและผู้บริหารอย่างชัดเจนและโปร่งใส
    โดยจะพิจารณาเปรียบเทียบกับการจ่ายค่าตอบแทนของกรรมการกับบริษัทในกลุ่มอุตสาหกรรมเดียวกัน
    ตลอดจนผลการดำเนินงานของบริษัท และมีการเสนอขออนุมัติที่ประชุมผู้ถือหุ้น
    เพื่อจ่ายค่าตอบแทนให้แก่คณะกรรมการบริษัท ส่วนค่าตอบแทนผู้บริหาร
    คณะกรรมการบริหารเป็นผู้พิจารณาจากหน้าที่ความรับผิดชอบ ความรู้ ความสามารถ
    และผลการปฏิบัติงานของแต่ละคน
    ซึ่งวิธีการจ่ายค่าตอบแทนที่บริษัทปฏิบัติอยู่นี้สอดคล้องกับผลการปฏิบัติงานของพนักงาน
    และสะท้อนถึงผลการดำเนินงานอย่างแท้จริง ส่วนการบริหารความเสี่ยงคณะกรรมการบริษัท
    (ประกอบด้วยกรรมการอิสระจำนวน 4 คน หรือคิดเป็น 1 ใน 3
    ของจำนวนกรรมการทั้งหมด)
    ได้ทำหน้าที่ประเมินและติดตามความเสี่ยงโดยรวมซึ่งครอบคลุมความเสี่ยงที่สำคัญของบริษัท
    เช่น ความเสี่ยงจากความผันผวนของราคาสินค้า
    ความเสี่ยงจากความผันผวนของอัตราแลกเปลี่ยน และความเสี่ยงจากลูกหนี้การค้า เป็นต้น
    พร้อมทั้งกำหนดนโยบายและกลยุทธ์บริหารความเสี่ยงเพื่อดูแลปริมาณความเสี่ยงของบริษัทให้อยู่ในระดับที่เหมาะสม

5.  ตามข้อบังคับของบริษัท การประชุมสามัญประจำปีทุกครั้ง กรรมการบริษัทอย่างน้อย 1 ใน 3
    ของจำนวนกรรมการทั้งหมดต้องออกจากตำแหน่งกรรมการบริษัท
    โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่ง
    และกรรมการอาจได้รับการแต่งตั้งกลับมาดำรงตำแหน่งได้อีกตามที่ที่ประชุมผู้ถือหุ้นเห็นว่าเหมาะสม
    ดังนั้น วาระการดำรงตำแหน่งของกรรมการจะอยู่ที่ประมาณ 3 ปี

6.  คณะกรรมการกำหนดนโยบายการดำรงตำแหน่งกรรมการที่บริษัทอื่นของกรรมการ
    ตามระเบียบข้อบังคับของบริษัทที่ว่ากรรมการบริษัทจะประกอบกิจการ
    หรือเข้าเป็นหุ้นส่วนในห้างหุ้นส่วนสามัญหรือหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการ
    ของบริษัทจำกัดหรือบริษัทมหาชนจำกัดอื่นที่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัทไม่ได้
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง โดยนโยบายดังกล่าว
    ทางคณะกรรมการได้กำหนดให้ใช้กับผู้บริหารระดับ สูงของบริษัทด้วย
    นอกจากนี้ในการพิจารณาการดำรงตำแหน่งกรรมการบริษัทจดทะเบียน
    ปัจจุบันไม่มีกรรมการคนใดของบริษัทมีการ ดำรงตำแหน่งกรรมการบริษัทจดทะเบียนมากกว่า 5
    บริษัท

7.  บทบาท หน้าที่ และความรับผิดชอบของคณะกรรมการ
    เป็นการแบ่งแยกอำนาจหน้าที่ของคณะกรรมการบริษัท คณะกรรมการตรวจสอบ
    คณะกรรมการบริหาร กรรมการผู้จัดการ ไว้อย่างชัดเจน
    (รายละเอียดดูในโครงสร้างการจัดการ หน้า 29-35)

8.  บริษัทได้กำหนด วิสัยทัศน์ ภารกิจ กลยุทธ์ เป้าหมาย แผนธุรกิจและงบประมาณของบริษัท
    ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้
    รวมทั้งจัดให้มีระบบการควบคุมภายใน
    การตรวจสอบภายในและการบริหารความเสี่ยงที่มีประสิทธิภาพและประสิทธิผล

9.  คณะกรรมการบริษัทตระหนักถึงความสำคัญของการกำกับดูแลกิจการที่ดี
    ซึ่งเป็นปัจจัยสำคัญในการนำมาซึ่งความสำเร็จในการดำเนินธุรกิจให้เกิดประโยชน์สูงสุดแก่ผู้ถือหุ้น
    และเกิดความเป็นธรรมแก่ผู้มีส่วนได้เสียทุกฝ่าย
    โดยคณะกรรมการบริษัทได้ประกาศใช้คู่มือบรรษัทภิบาลเพื่อเป็นคู่มือในการกำกับดูแลกิจการของบริษัทให้เป็นไปตามเจตนารมณ์ข้างต้น
    และมีการสื่อสาร ส่งเสริมให้บุคลากรของบริษัทเข้าใจและปฏิบัติตามนโยบายดังกล่าว

10. คณะกรรมการบริษัทได้ให้ความเห็นชอบในคู่มือจริยธรรมธุรกิจและข้อพึงปฏิบัติที่เป็นลายลักษณ์อักษรแก่กรรมการและพนักงาน
    เพื่อใช้เป็นแนวทางปฏิบัติ ซึ่งครอบคลุมหัวข้อต่างๆ ที่สำคัญ เช่น ความซื่อสัตย์ คุณธรรม
    ความขัดแย้งทางผลประโยชน์และการปฏิบัติ ตามข้อกฎหมายต่างๆ
    รวมทั้งยังได้มีบทกำหนดโทษทางวินัยอีกด้วย
    โดยในแต่ละปีสายงานตรวจสอบภายในและทรัพยากรบุคคล จะประเมินเพื่อนำมาปรับปรุงแก้ไข

11. การป้องกันความขัดแย้งทางผลประโยชน์
    คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
    โดยผ่านการกลั่นกรองจากคณะกรรมการตรวจสอบ ในหัวข้อที่เป็นรายการระหว่างกัน
    ตามข้อกำหนด และวิธีการของตลาดหลักทรัพย์ ในเรื่องที่เกี่ยวกับรายการที่เกี่ยวข้องกัน
    นอกจากนี้ยังมีการกำหนดไม่ให้ผู้มีส่วนได้เสียในรายการที่จะทำไม่มีส่วนร่วมในการตัดสินใจ
    และมีการเปิดเผยข้อมูลถูกต้องและครบถ้วนในรายงานประจำปีและแบบ 56-1

12. บริษัทมีหน่วยงานตรวจสอบภายในเพื่อทำหน้าที่วิเคราะห์
    ตรวจสอบประเมินผลให้คำปรึกษาและข้อเสนอแนะเพื่อสนับสนุนการดำเนินกิจการต่างๆ
    ของบริษัทและมี คณะกรรมการตรวจสอบเพื่อทำหน้าที่สอบทานให้บริษัท
    มีระบบการควบคุมภายใน (Internal Control) และการตรวจสอบภายใน (Internal
    Audit) ที่เหมาะสมและมีประสิทธิผล
    หน่วยงานดังกล่าวมีความเป็นอิสระในการปฏิบัติหน้าที่ขึ้นตรงต่อคณะกรรมการตรวจสอบ
    มีการทบทวนความเหมาะสมและความเพียงพอของระบบปีละ 1 ครั้ง
    และคณะกรรมการตรวจสอบมีการให้ความเห็นเรื่องความเพียงพอของระบบควบคุมภายในไว้ในรายงานประจำปี

13. การประชุมคณะกรรมการ
    บริษัทได้จัดให้มีการประชุมคณะกรรมการและมีการแจ้งให้กรรมการทราบล่วงหน้าโดยกำหนดให้มีการประชุม
    อย่างน้อยปีละ 4 ครั้ง (ในทุกๆ 3 เดือน) และมีการประชุมอีก 1 ครั้ง 1
    เดือนก่อนวันประชุมสามัญผู้ถือหุ้นประจำปี นอกจากนั้นหากมีวาระที่ต้องพิจารณาเป็นพิเศษ
    บริษัทจะจัดให้มีการประชุมระหว่างกาลอย่างเร่งด่วนตามความเหมาะสม
    ในการประชุมคณะกรรมการบริษัท ประธานกรรมการและกรรมการผู้จัดการ
    และเลขานุการบริษัท ร่วมกันพิจารณาการเลือกเรื่องเข้าวาระการประชุมคณะกรรมการ
    โดยดูให้แน่ใจว่าเรื่องที่สำคัญได้นำเข้ารวมไว้แล้ว
    และกรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม
    เลขานุการบริษัทมีการจัดส่งเอกสารประกอบการประชุมให้แก่กรรมการเป็นการล่วงหน้าอย่างน้อย
    7 วัน
    ประธานกรรมการจัดสรรเวลาไว้อย่างเพียงพอที่ฝ่ายจัดการจะเสนอเรื่องและมากพอที่กรรมการจะอภิปรายปัญหา

  สถิติการเข้าประชุมของกรรมการบริษัท และ กรรมการตรวจสอบ ปี 2552

+------+------------+----------+-------------------+--------+--------+
| ลำดับ | รายชื่อ      |          | ตำแหน่ง            | กรรมก  | กร     |
|      |            |          |                   | ารบริษัท | รมการต |
|      |            |          |                   |        | รวจสอบ |
+------+------------+----------+-------------------+--------+--------+
| 1.   | นายชัยศิลป์   | แต้มศิริชัย  | ประธานกรรมการ     | 5/5    |        |
+------+------------+----------+-------------------+--------+--------+
| 2.   | นายประสงค์  | ศ        | กรรมการ           | 5/5    |        |
|      |            | รีธรรัตน์กุล |                   |        |        |
+------+------------+----------+-------------------+--------+--------+
| 3.   | นายปราโมทย์ | ศิวรักษ์    | กรรมการ           | 4/5    |        |
+------+------------+----------+-------------------+--------+--------+
| 4.   | นายพรศิลป์   | แต้มศิริชัย  | กรรมการ           | 3/5    |        |
+------+------------+----------+-------------------+--------+--------+
| 5.   | นายพิชัย     | นิธิวาสิน   | กรรมการ           | 5/5    |        |
+------+------------+----------+-------------------+--------+--------+
| 6.   | นายธนา     | เ        | กรรมการ           | 5/5    |        |
|      |            | สนาวัฒนกุล |                   |        |        |
+------+------------+----------+-------------------+--------+--------+
| 7.   | น          | บ        | กรรมการ           | 5/5    |        |
|      | ายเกรียงไกร | ุญกิตติเจริญ |                   |        |        |
+------+------------+----------+-------------------+--------+--------+
| 8.   | พลเอก      | มนัสรังษี   | ประ               | 5/5    | 4/5    |
|      | วาภิรมย์     |          | ธานกรรมการตรวจสอบ |        |        |
+------+------------+----------+-------------------+--------+--------+
| 9.   | นายเพรียว   | ลิมป์ศิริพันธ์ | กรรมการตรวจสอบ    | 5/5    | 5/5    |
+------+------------+----------+-------------------+--------+--------+
| 10.  | นายประยูร   | ว        | กรรมการตรวจสอบ    | 5/5    | 5/5    |
|      |            | ิเวชภูวนนท์ |                   |        |        |
+------+------------+----------+-------------------+--------+--------+
| 11.  | นายการุณ    | กิตติสถาพร | กรรมการตรวจสอบ    | 4/5    | 4/5    |
+------+------------+----------+-------------------+--------+--------+

14. รายงานการประชุมของคณะกรรมการบริษัท จะประกอบด้วยสาระสำคัญ เช่น วันเวลาเริ่ม
    เวลาเลิกประชุม รายชื่อกรรมการที่เข้าประชุมและขาดประชุม
    สรุปสาระสำคัญของเรื่องที่เสนอ สรุปประเด็นการอภิปรายและข้อสังเกต
    มติคณะกรรมการและความเห็นของกรรมการที่ไม่เห็นด้วย
    ชื่อผู้จดรายงานและชื่อผู้รับรองรายงาน
    บริษัทได้มีการจัดเก็บรายงานการประชุมของคณะกรรมการบริษัทเป็นรูปเล่ม
    สามารถสืบค้นง่ายแต่แก้ไขไม่ได้
    มีการบันทึกและเปิดเผยจำนวนครั้งการเข้าประชุมคณะกรรมการ

15. คณะกรรมการได้มีมติแต่งตั้ง นางสาวปรางทิพย์ ศิวรักษ์ เป็นเลขานุการบริษัท
    เพื่อทำหน้าที่จัดการประชุมคณะกรรมการบริษัทคณะอนุกรรมการชุดต่างๆ และการประชุมผู้ถือหุ้น
    รวมทั้งจัดทำรายงานการประชุมคณะกรรมการ รายงานการประชุมผู้ถือหุ้น รายงานประจำปี
    ตลอดจนจัดเก็บเอกสารตามที่กฎหมายกำหนด

9.6 การกำกับดูแลเรื่องการใช้ข้อมูลภายใน

บริษัทมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัท
ซึ่งยังไม่ได้เปิดเผยต่อสาธารณชนเพื่อประโยชน์ของตนเอง หรือผู้อื่น
รวมถึงการซื้อขายหลักทรัพย์ของบริษัท
โดยมีวิธีการดูแลผู้บริหารในการนำข้อมูลภายในของบริษัทไปใช้ประโยชน์เพื่อส่วนตนหรือ ผู้อื่น ดังนี้

1.  ดำเนินการแจ้งให้ผู้บริหารฝ่ายต่างๆ
    เข้าใจถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส และบุตรที่ยัง
    ไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ตามมาตรา 59
    และบทกำหนดโทษตามมาตรา 275 แห่ง พระราชบัญญัติหลักทรัพย์และตลาดหลักทรัพย์ พ.ศ.
    2535

2.  ดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่รับทราบข้อมูลภายในที่เป็นสาระสำคัญ
    ซึ่งมีผลกระทบต่อการเปลี่ยนแปลงราคาหลักทรัพย์
    ควรหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา 1 เดือน
    (ยกเว้นในกรณีจำเป็น) และห้ามเปิดเผยข้อมูลที่เป็นสาระสำคัญนั้นต่อบุคคลอื่น
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน

3.  ในกรณีที่มีการเปลี่ยนแปลงการถือหลักทรัพย์
    กรรมการบริษัทและผู้บริหารระดับสูงจะต้องแจ้งให้แก่คณะกรรมการทราบ ในวาระเรื่อง
    รายงานการถือหลักทรัพย์

4.  ข้อมูลภายในหรือเอกสารที่มีสาระสำคัญของบริษัท ทั้งในรูปแบบเอกสารและ Soft File
    จะถูกเก็บรักษาไว้ในที่รัดกุมและจำกัดให้รับรู้
    ได้เฉพาะผู้บริหารระดับสูงตามความจำเป็นเท่านั้น โดยเฉพาะข้อมูลภายในที่เป็นความลับ
    ในกรณีที่จำเป็นต้องเปิดเผยต่อพนักงาน บริษัท
    บริษัทจะให้พนักงานทราบถึงข้อจำกัดในการนำข้อมูลไปใช้อย่างถูกต้อง
    ในกรณีที่พนักงานนำข้อมูลที่เป็นความลับของบริษัท ไปเปิดเผยต่อบุคคลภายนอก
    จะถือว่าเป็นความผิดวินัยอย่างร้ายแรง

5.  การติดตามผลการปฏิบัติงาน จะดำเนินการสุ่มตรวจกรณีที่มีการซื้อขายหลักทรัพย์ที่ผิดปกติ
    รวมถึงการตรวจสอบผ่านระบบสารสนเทศ ของบริษัทและข่าวสารจากภายนอก

9.7 บุคลากร

ณ วันที่ 31 ธันวาคม 2552 บริษัท ไม่มีข้อพิพาททางแรงงานที่สำคัญ และบริษัทมีพนักงานรวมทั้งสิ้น

จำนวน 403 คน (ไม่รวมกรรมการและผู้บริหาร) แบ่งตามสายงานได้ดังนี้

+-------------------------------------------------+--------------------+
| สายงาน                                          | 2552               |
+-------------------------------------------------+--------------------+
| ฝ่ายผลิตภัณฑ์เหล็กแข็ง                                | 152                |
|                                                 |                    |
| ฝ่ายชุบแข็งเหล็ก                                    | 46                 |
|                                                 |                    |
| ฝ่ายผลิตภัณฑ์เครื่องมือและเครื่องจักรกลโรงงาน             | 65                 |
|                                                 |                    |
| ฝ่ายผลิตภัณฑ์กลุ่มกระดาษ                              | 37                 |
|                                                 |                    |
| ฝ่ายผลิตภัณฑ์เครื่องจักรและอุปกรณ์สำหรับอุตสาหกรรมไม้       | 32                 |
|                                                 |                    |
| ฝ่ายผลิตภัณฑ์เกี่ยวกับไฟฟ้า                             | 12                 |
|                                                 |                    |
| ฝ่ายการเงิน บัญชี และสารสนเทศ                       | 31                 |
|                                                 |                    |
| ฝ่ายทรัพยากรบุคคลและธุรการ                          | 26                 |
|                                                 |                    |
| ฝ่ายตรวจสอบภายใน                                 | 2                  |
+-------------------------------------------------+--------------------+
| รวมจำนวนพนักงาน (คน)                             | 403                |
+-------------------------------------------------+--------------------+
| เงินเดือนและโบนัส (ล้านบาท)                         | 78.54              |
+-------------------------------------------------+--------------------+

นโยบายในการพัฒนาพนักงาน

บริษัทเล็งเห็นถึงความสำคัญของทรัพยากรบุคคล
ซึ่งเป็นปัจจัยหลักประการหนึ่งที่จะส่งเสริมให้การดำเนินงานมีประสิทธิภาพและประสิทธิผลสูงสุด
และให้พนักงานมีศักยภาพในการปฏิบัติงาน มีความก้าวหน้าในหน้าที่การงานอย่างมีคุณภาพ
จึงได้กำหนดนโยบายพัฒนาบุคลากรอย่างต่อเนื่องทั้งในส่วนงานเทคนิค (Technical)
และสายงานวิชาชีพ (Professional) เพื่อเพิ่มพูนความรู้ ทักษะ
ตลอดจนเทคนิคการทำงานให้ทันสมัย
โดยมีการจัดการฝึกอบรมเพื่อเพิ่มความรู้และทักษะเฉพาะทางตามลักษณะงานของแต่ละสายงาน
และจัดส่งพนักงานไปฝึกอบรมกับผู้เชี่ยวชาญของผู้จัดจำหน่ายสินค้าให้บริษัท (Supplier)
ทั้งในประเทศ และต่างประเทศ โดยเป็นการฝึกอบรมและสัมมนาทั้งในและนอกสถานที่ โดยในปี
2552 บริษัทได้จัดอบรมสัมมนาเพื่อเพิ่มความรู้และทักษะที่สำคัญ เช่น
เทคโนโลยีเครื่องมือตัดและสาธิตเครื่องมือตัด CNC Machining Center, SECO Cutting
Tools Technology, เทคโนโลยีกังหันลมผลิตไฟฟ้า เป็นต้น

นอกจากนั้นบริษัท ยังมีนโยบายในการจูงใจให้บุคลากรทำงานกับบริษัทให้ระยะยาว
ด้วยการให้ผลตอบแทนที่เหมาะสมกับระดับความสามารถของพนักงาน
ส่งผลให้บริษัทไม่มีการเปลี่ยนแปลงจำนวนพนักงานอย่างมีนัยสำคัญ
และไม่เคยมีข้อพิพาททางด้านแรงงาน